Document ID: 31999R0083

KOMMISSIONENS FORORDNING (EF) Nr. 83/1999 af 13. januar 1999 om ændring af bilaget til forordning (EF) nr. 1107/96 om registrering af geografiske betegnelser og oprindelsesbetegnelser efter proceduren i artikel 17 i Rådets forordning (EØF) nr. 2081/92
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2081/92 af 14. juli 1992 om beskyttelse af geografiske betegnelser og oprindelsesbetegnelser for landbrugsprodukter og levnedsmidler (1), senest ændret ved Kommissionens forordning (EF) nr. 1068/97 (2), særlig artikel 9, og
ud fra følgende betragtninger:
I henhold til artikel 9 i forordning (EØF) nr. 2081/92 har den franske regering anmodet om ændring af betegnelsen »Ossau-Iraty Brebis-Pyrénées«, der blev registreret som beskyttet oprindelsesbetegnelse ved Kommissionens forordning (EF) nr. 1107/96 (3), senest ændret ved forordning (EF) nr. 1549/84 (4), til »Ossau-Iraty«;
efter at have gennemgået nævnte anmodning om ændring har Kommissionen indtaget det standpunkt, at det drejer sig om en mindre ændring; dette standpunkt skyldes, at selv om det drejer sig om en ændring af den registrerede betegnelse, som i princippet skulle anses for en større ændring, påvirker ændringen ikke de rettigheder, som indehaverne af betegnelsen har; ændringen har desuden ingen indvirkning på tredjeproducenters rettigheder;
i overensstemmelse med fremgangsmåden i artikel 9 i forordning (EØF) nr. 2081/92 har Kommissionen ved beslutning af 20. marts 1998 fundet, at fremgangsmåden i artikel 6 ikke skal anvendes, da der er tale om en mindre ændring;
ændringen anses derfor for at være i overensstemmelse med forordning (EØF) nr. 2081/92; ændringen af betegnelsen »Ossau-Iraty Brebis-Pyrénées« til »Ossau-Iraty« bør derfor registreres gennem en ændring af bilaget til forordning (EF) nr. 1107/96;
i henhold til artikel 6, stk. 4, i forordning (EØF) nr. 2081/92 skal ændringen af betegnelsen »Ossau-Iraty Brebis-Pyrénées« til »Ossau-Iraty« offentliggøres i De Europæiske Fællesskabers Tidende -
UDSTEDT FØLGENDE FORORDNING:
Artikel 1
I bilaget til forordning (EF) nr. 1107/96 ændres den beskyttede oprindelsesbetegnelse »Ossau-Iraty Brebis-Pyrénées« til »Ossau-Iraty«.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 13. januar 1999.

Labels: 3
17
6